Biocad

Biocad (ברוסית: Биокад) היא חברה ביו-טכנולוגית רוסית העוסקת במחקר, פיתוח, ייצור והפצה של מוצרים פרמצבטיים וביו-פרמצבטיים. החברה מעסיקה מעל 2,200 עובדים, מתוכם כ־40% מדענים וחוקרים. משרדי הנציגות של החברה ממוקמים ברוסיה, ארצות הברית, ברזיל, סין, הודו, סינגפור, וייטנאם, פינלנד, איחוד האמירויות הערביות ובלארוס.

היסטוריה 
החברה הוקמה בשנת 2001 על ידי דמיטרי מורוזוב ושותפו העסקי אנדריי קרקלין. החברה התחילה בבניית מפעל התרופות הראשון בכפר פטרובו-דלניי, מחוז קרסנוגורסק, שבפרברי מוסקבה. במתחם החדש הושקעו כ־8 מיליון דולר. שנה לאחר מכן, על בסיס המכון הסובייטי לאימונולוגיה הנדסית בכפר ליובוצ'אני במחוז מוסקבה "Biocad" יצה אתר מחקר משלה - המרכז לאימונולוגיה הנדסית (Центр инженерной иммунологии ,ЦИИ), באותה שנה החברה הרוויחה 91 אלף רובל. החברה הפכה למפעל תרופות בעל מחזור מלא המפתח באופן עצמאי תרופות ממולקולה עד לניסויים קליניים ומבצע את ייצורן. בשנת 2003 היא כבר הרוויחה 5 מיליון רובל ובשנת 2004 קיבלה מענק מממשלת ארצות הברית לפיתוח אינטרפרון בטא. לאחר מכן, מחזור החברה בשנת 2009 הגיע ל-700 מיליון רובל.

בשנת 2005, המדענים מליובוצ'אני יצרו את התרופה המקורית הראשונה של חברת Biocad - נרות עם חלבון האינטרפרון האנטי-ויראלי ג'נפרון לטיפול בזיהומים אורוגניטליים.

בשנת 2010 החברה העתיקה את משרדיה להפך לאזור הכלכלי המיוחד "נוידורף" בסנקט פטרבורג והעבירה לשם גם את מתחם הייצור שלה.

בשנת 2011 עזב קרקלין את החברה ומכר את חלקו לגזפרום בנק.

בשנת 2014 השיקה החברה את הפיתוח הראשון שלה בשוק - rituximab - התרופה הרוסית הראשונה של נוגדנים חד שבטיים ותרופות גנריות אחרות.

בשנת 2015 השלימה את רישום התרופות Bevacizumab ו־Trastuzumab. באותה שנה נפתח מרכז מו"פ חדש בסנקט פטרבורג.

ב-17 ביוני 2016 פתחה החברה את מתחם המחקר והפיתוח הראשון ברוסיה לפיתוח תרופות חדשניות לטיפול מתקדם, מה שמכונה LPPT. זהו כיוון חדש ברפואה המודרנית - תרופות לטיפול גנטי ותאי, אשר מסוגלות לרפא מחלות שקודם לכן לא הגיבו לטיפול. ביניהן: הפרעות גנטיות מולדות, שלבים אחרונים של סרטן ומחלות אחרות.

ב־25 בדצמבר 2016 בחנו נשיא רוסיה ולדימיר פוטין ונשיא קזחסטן נורסולטן נזרבייב במהלך ביקור את מעבדות מפעל התרופות, כולל מחלקת המחקר המתקדם, המתמחה בפיתוח תרופות אנטי אייג'ינג.

בשנת 2017 החלה החברה בבניית אתרי ייצור ברוסיה ובפינלנד, וכן פתחה משרדים בינלאומיים במצרים ובווייטנאם.

ב-31 במאי 2017 קיבלה Biocad מעמד של משקיע אסטרטגי בסנקט פטרבורג במסגרת פרויקט ההשקעה "ארגון ייצור היי-טק של חומרים כימיים וצורות מינון מוגמרות" באזור התעשייה פושקינסקאיה. תוכנן שההשקעות בפרויקט יסתכמו ביותר משלושה מיליארד רובל, וכ-223 מקומות עבודה חדשים ייווצרו בעיר.

בספטמבר 2017 זכתה החברה במכרז לאספקת תרופות נגד סרטן למוסקבה תמורת 14 מיליארד רובל.

בפברואר 2018 החברה רשמה את התרופה הביוסימילרי המקומית הראשונה של אינפליקסימאב. בספטמבר אותה שנה, החברה התקשרה עם חברות תרופות סיניות בשנחאי ליצירת שני מיזמים משותפים לפיתוח, רישום ושיווק תרופות המבוססות על נוגדנים חד-שבטיים.

באוקטובר 2018 רשמה החברה את האטאזנאוויר הגנרי לטיפול ב־HIV.

באפריל 2019 רשמה החברה את המעכב המקורי לאינטרלוקין 17 (אנטי IL-17) לטיפול בפסוריאזיס בינונית עד קשה. הפיתוח והמחקר הקליני של התרופה החדשה Efleira (שם בינלאומי שאינו קנייני - netakimab) ארכו 7 שנים, ההשקעות בפיתוח הסתכמו ב־568 מיליון רובל. Netakimab היא המולקולה הרוסית הראשונה שנוצרה בשיטות ביולוגיה חישוביות מתקדמות, כולל בתכנון סיליקו.

בשנת 2020, במהלך מגפת הקורונה ברוסיה החברה השתתפה במרוץ לפיתוח תרופות וחיסונים נגד קורונה. החברה קיבלה זיכיון לייצור המוני של החיסון Gam-COVID-Vac (הידוע כ"ספוטניק V").

תחומי פעילות 
בשנת 2011 הפך גזפרומבנק לבעלי השליטה בחברה. בשנת 2014 מחצית ממניות החברה נרכשו על ידי ארגון מילהאוס (Millhouse), המנהל את נכסיו של רומן אברמוביץ'. בסוף 2015 מכרה מילהאוס את חלקה ל"צד שלישי" שזהותו לא פורסמה.

מוצרים 

החברה מייצרת תרופות מקוריות וכן ביוסימילרים בתחומים הבאים:
 מחלות אונקולוגיות (trastuzumab bevacizumab, rituximab, empegfilgrastim, filgrastim, granisetron, pemetrexed, zoledronic acid, docetaxel, ועוד);
 מחלות אוטואימוניות (rituximab, adalimumab, interferon beta-1a, interferon beta-1b, glatiramer acetate, infliximab, netakimab);
 מחלות זיהומיות (cepeginterferon alfa-2b, tenofovir, darunavir, atazanavir ועוד).

הכנסות החברה בשנת 2018 הסתכמו ב-21.7 מיליארד רובל. הייצוא היווה כמעט עשירית מהכנסות החברה (9.44%) ועבר את גבול 2 מיליארד רובל. המכירות הגבוהות ביותר נרשמו באמריקה הלטינית, במזרח התיכון, באפריקה ובאסיה ובאזור הפסיפיק. כמות האספקה הכוללת לחבר המדינות בשנת 2018 הסתכמה ב-1.03 מיליארד רובל. תרופות החברה מיוצאות ל-24 מדינות: אזרבייג'ן, ארמניה, בלארוס, ג'ורג'יה, קזחסטן, קירגיזסטן, מולדובה, מונגוליה, אוזבקיסטן, וייטנאם, הודו, הונדורס, ניקרגואה, תימן, בוליביה, מקסיקו, מרוקו, בנגלדש, פיליפינים, סרי לנקה, פנמה, סוריה, כורדיסטן, קמבודיה.

לדברי המנכ"ל, דמיטרי מורוזוב, בשנת 2017 היקף הייצוא הסתכם בכמיליארד רובל, והתרופות הביוטכנולוגיות של החברה, כולל נוגדנים חד שבטיים, נרשמו באזורים שונים בעולם (אמריקה הלטינית, המזרח התיכון, דרום מזרח אסיה). בשנת 2017 התרחשו בסך הכל 66 תהליכי רישום תרופות ביותר מ־30 מדינות.

מתחמי ייצור 
 מתחם תעשייתי בכפר פטרובו-דאלני, מחוז קרסנוגורסק, פרברי מוסקבה;
 מתחם פרמצבטיקה ומרכז מחקר באזור הכלכלי המיוחד "ניודורף", סטרלנה, פטרודבורץ, סנקט פטרבורג;
 מרכז מחקר בכפר ליובוצ'אני, מחוז המשנה צ'כובסקי, מחוז מוסקבה

פרויקטים של מחקר ופיתוח 
פיתוח, ייצור וקידום של תרופות, כמו גם רפרודוקציות (גנריות); ייצור חומרים לייצור תרופות.

בשנת 2015 השקיעה החברה 200 מיליון רובל בפיתוח תרופות נגד הפטיטיס C וסרטן והחברה תכננה לבנות בפטרבורג קומפלקס של שמונה מעבדות בשטח כולל של 1,500 מ"ר.
 בסיס מחקר מדעי, על פי תקני GLP (במשמעות של Good Laboratory Practice) ו-GCP (מתוך Good Clinical Practice)
 ייצור תרופות בהתאם לדרישות GMP (Good Manufacturing Practice)
 המרכז לביואינפורמטיקה, על בסיסו מפותחות תרופות המבוססות על נוגדנים חד-שבטיים.
 שלושה מרכזי מו"פ העוסקים ביצירת תרופות מקוריות, ביוסימילרים ותרופות לריפוי גנטי.

קישורים חיצוניים

הערות שוליים

יצרני תרופות רוסיים
סנקט פטרבורג: חברות
חברות שמפתחות חיסונים נגד COVID-19